## Pravilnik o korištenju i opremanju službenih stanova

### NN 106/2003 (2.7.2003.), Pravilnik o korištenju i opremanju službenih stanova

# MINISTARSTVO OBRANE

1384

Na teme­lju
članka 40. stavak 3. Zakona o Službi u OS RH (»Narodne novine« broj 33/02 i
58/02), donosim

## PRAVILNIK

### O KORIŠTENJU I OPREMANJU SLUŽBENIH STANOVA

I.
OSNOVNE ODREDBE

Članak
1.

Ovim
Pravilnikom uređuje se način pribav­lja­nja sredstava, standardi oprema­nja,
evidencija i korište­nje službenih stanova.

Djelatnicima
MO i OS RH iz članka 14. koji u mjestu službe nemaju riješenu stambenu potrebu,
odnosno koji su prema Zakonu o službi u OS RH (»Narodne novine« br. 33/02 i
58/02) premješteni po potrebi službe na određeno ustrojbeno mjesto izvan svoga
prebivališta može se dati na korište­nje službeni stan dok obnašaju dužnost na
koju su imenovani odnosno premješteni.

Članak
2.

Službeni
stan je stambeni prostor uređen i oprem­ljen u skladu sa standardima i razinom
oprem­ljenosti utvrđenim ovim Pra­vil­nikom, namije­njen za smještaj (stanova­nje)
djelatnika iz članka 1. ovog Pravilnika.

II.
SREDSTVA ZA PRIBAVLJANJE I OPREMANJE SLUŽBENIH STANOVA

Članak
3.

Pod
sredstvima za pribav­lja­nje i oprema­nje službenih stanova podrazumijevaju se
financijska sredstva i nekretnine.

Financijska sredstva iz stavka 1. ovog članka su:

– namjenska sredstva iz državnog proračuna Republike
Hrvatske

– sredstva iz drugih izvora utvrđenih zakonima.

Nekretnine u kojima mogu biti službeni stanovi su:

– stambene zgrade i stanovi u vlasništvu Republike
Hrvatske povjerenih na uprav­lja­nje i korište­nje MORH-u

– stambene zgrade i stanovi koje MORH izgradi, kupi
ili stekne na drugi način

– stambene zgrade i stanovi drugih vlasnika
prenesenih na uprav­lja­nje i korište­nje MORH-u.

III.
PRIBAVLJANJE SLUŽBENIH STANOVA

Članak
4.

Službeni
stanovi pribav­ljaju se kup­njom odnosno izgrad­njom ili promjenom statusa
postojećih stambenih jedinica MORH-a.

Služba za nekretnine, gradite­ljstvo i zaštitu okoliša
(u da­lj­njem tekstu: Služba) planira i raspolaže sredstvima potrebnim za
pribav­lja­njem službenih stanova te vrši oprema­nje istih.

Iznimno, kada nije moguće osigurati smještaj u službeni
stan iz stavka 1. i 2. ovog članka za djelatnike iz stavka 1. i 2. članka 14.
ovog Pravilnika može se unajmiti odgovarajući stan od pravne ili fizičke osobe
teme­ljem zak­ljučiva­nja Ugovora o najmu stana između najmodavca i MORH-a kao
najmoprimca, koje­g zastupa ministar obrane, odnosno osoba koju on ovlasti.

Članak 5.

Potrebe za pribav­lja­njem i oprema­njem službenih
stanova prema broju, lokaciji, strukturi i razini oprem­ljenosti utvrđuje
Uprava za materijalne resurse na osnovi iskazanih potreba Uprave za ­ljudske
resurse i Glavnog stožera OS RH i osiguranih financijskih sredstava za
kalendarsku godinu, a prema podacima Uprave za financije i proračun.

Članak
6.

Pribav­lja­nje
službenih stanova kup­njom, izgrad­njom i unajm­ljiva­njem stanova iz članka 4.
ovog Pravilnika provodi Služba po nalogu pomoćnika ministra za materijalne
resurse u skladu s iskazanim potrebama iz članka 5. ovog Pravilnika.

Kup­ljene
stambene jedinice u pravilu moraju biti smještene u:

–
stambenoj zgradi za službene potrebe,

–
objektima ne starijima od 10 godina,

–
novograd­nji koja svojom lokacijom, kvalitetom građe­nja i ugrađenom opremom
osigurava racionalno korište­nje službenih stanova i ­njihovo održava­nje,

– i
iznimno, u višenamjenskim stambenim zgradama.

IV.
OPREMANJE SLUŽBENIH STANOVA

Članak
7.

Oprema­nje službenog stana je postupak postav­lja­nja
i ugrad­nje, održava­nja, popravaka, skladište­nja i zamjene namještaja, kućanske
opreme i drugih pokretnina koju provodi Služba uz surad­nju teritorijalno nadležnih
logističkih postrojbi MORH-a i OS RH.

Članak 8.

 Oprema­nje službenih
stanova razvrstano je u 3 razine sukladno odluci koju će na prijedlog pomoćnika
ministra za materijalne resurse donijeti ministar obrane u roku od 30 dana od
dana stupa­nja na snagu ovog Pravilnika.

Oprema­nje službenih stanova i određiva­nje roka traja­nja
opreme (namještaja, kućanske, tehničke i zajedničke opreme i kućanskih
pomagala) provodi Služba u skladu s propisanim tehničkim normativima opreme po
razinama oprema­nja.

V.
EVIDENCIJA SLUŽBENIH STANOVA
I OPREME

Članak
9.

Ovim
Pravilnikom ustrojava se evidencija službenih stanova te ­njima pripadajuće
opreme.

Evidencija iz stavka 1. ovog članka obuhvaća sve službene
stanove do sada namjenski dane na korište­nje, kao i službene stanove koje će
se u buduće davati na korište­nje.

Evidencija opreme u službenim stanova obuhvaća: namje­štaj,
kućansku opremu i pomagala te tehničku i zajedničku opremu.

Članak 10.

Evidencija službenih stanova sadrži:

– broj stanova, površinu soba i ­njihov broj
(struktura stana) te razinu oprem­ljenosti postojećih i novopribav­ljenih
stanova,

– broj i strukturu službenih stanova brisanih iz
evidencije,

– popis korisnika službenih stanova, ­njihove osobne činove,
dužnosti i datum sklapa­nja ugovora o korište­nju službenog stana,

– utrošak
sredstava po kontnim stavkama (novopribav­ljeni stanovi, održava­nje stanova i
opreme i troškovi RH kao vlasnika stana).

Članak
11.

Evidenciju
oprem­ljenih službenih stanova vodi Služba, koja je obvezna ažurirane
evidencije dostav­ljati Službi za stambene poslove.

Članak
12.

Upis i
brisa­nje službenih stanova iz evidencije priprema i provodi Služba na teme­lju
odluke pomoćnika ministra za materijalne resurse, a po prethodno pribav­ljenom
miš­lje­nju načelnika GS OSRH i pomoćnika ministra za ­ljudske resurse.

O
provedenom upisu i brisa­nju Služba je obvezna odmah izvijestiti Službu za
stambene poslove.

Odluku
o ukupnom broju službenih stanova po lokaciji, strukturi i razini oprem­ljenosti
donosi do kraja kalendarske godine pomoćnik ministra za materijalne resurse na
teme­lju evidencije iz članka 10. ovog Pravilnika i istu dostav­lja pomoćniku
ministra za ­ljudske resurse i načelniku Glavnog stožera OS RH.

Članak
13.

U
skladu s propisima o materijalnom k­njigovodstvu u MORH-u i OS RH evidencija
službenih stanova i opreme u ­njima sastoji se od:

– k­njige nekretnina koju vodi Služba za nekretnine,
gradi­te­lj­stvo i zaštitu okoliša,

– k­njige materijalnih sredstava koju vodi Uprava za
financije i proračun.

Načelnik Službe za nekretnine, gradite­ljstvo i zaštitu
okoliša imenuje računopolagate­lje materijalnim sredstvima (opremom u službenim
stanovima).

VI.
KORISNICI SLUŽBENOG STANA

Članak
14.

Ministar obrane, zamjenik ministra obrane, načelnik
Glavnog stožera OSRH, zamjenik načelnika Glavnog stožera OS RH i glavni
inspektor obrane imaju pravo na službeni stan I. razine oprem­ljenosti.

Tajnik ministarstva, pomoćnici ministra obrane i
djelatnici na dužnosti ustrojbenog čina generala – admirala imaju pravo na službeni
stan II. razine oprem­ljenosti.

Djelatnicima ranga načelnika službi MORH-a i
djelatnicima na dužnosti ustrojbenog čina brigadira – kapetana bojnog broda može
se dati službeni stan III. razine oprem­ljenosti na prijedlog čelnika
ustrojbenih cjelina MORH-a i na prijedlog načelnika Glav­nog stožera OSRH.

Ukoliko na području određenog korpusa ne postoje
slobodni oprem­ljeni stanovi, djelatnicima iz stavka 1., 2. i 3. ovog članka može
se dati na korište­nje za službene potrebe slobodan neoprem­ljen stan.

Slobodni stanovi mogu se dati na korište­nje nižoj
razini dužnosti od korisnika III. razine oprem­ljenosti na prijedlog čelnika
ustrojbenih cjelina MORH-a uz suglasnost pomoćnika ministra za ­ljudske
resurse, te na prijedlog zapovjednika HRZ i PZO, HRM i zapovjednika HKOV-e,
zapovjednika zapovjedništva za logistiku, zapovjednika združenog zapovjedništva
za izobrazbu i obuku uz suglasnost načelnika Glavnog stožera OSRH.

Članak 15.

Osnovna površina službenog stana po razinama iz članka
14. iznosi:

– za I. razinu 70 m˛

– za II. razinu 55 m˛

– za III. razinu 40 m˛.

Propisane osnovne površine iz stavka 1. ovog članka
uvećavaju se za 10 m˛, za svakog člana obite­ljskog domaćinstva koji živi s
korisnikom službenog stana.

Članak 16.

Odluku o dava­nju na korište­nje službenog stana iz članka
14. ovog Pravilnika donosi ministar obrane, odnosno osoba koju on ovlasti.

Služba za stambene poslove priprema i provodi odluke.

Članak 17.

Djelatnici iz članka 14. ovog Pravilnika nakon
primitka odluke o dava­nju na korište­nje službenog stana i primopredaje istog
sklapaju ugovor o korište­nju službenog stana s MORH-om, na određeno vrijeme do
traja­nja obnaša­nja dužnosti na koju je korisnik imenovan odnosno premješten u
vrijeme dava­nja na korište­nje službenog stana.

Za djelatnika koji nema riješenu stambenu potrebu u
mjestu službe ugovor o korište­nju slobodnog, neoprem­ljenog stana sklapa se na
određeno vrijeme najduže do 5 (pet) godina, odnosno do prestanka službe.

Članak 18.

Pomoćnik ministra za materijalne resurse određuje
posebnom odlukom visinu naknade za korište­nje službenog stana a Služba za
nekretnine, gradite­ljstvo i zaštitu okoliša provodi naplatu iste.

Troškove korište­nja stana; utrošak električne
energije, vode, plina, telefona, čišće­nje stubišta, rasvjeta i drugi režijski
troškovi stambene zgrade, komunalne naknade i slične režijske troškove dužan je
snositi korisnik stana.

MORH snosi troškove: redovnog održava­nja stana i
opreme stana, pričuvu zgrade i druge troškove koje je Republika Hrvatska
obvezna podmiriti kao vlasnik stana.

Članak 19.

Ugovor o korište­nju službenog stana sklapa se na
teme­lju odluka iz članka 16. ovog Pravilnika.

Ugovor o korište­nju službenog stana sadrži:

– ugovorne strane (vlasnik i korisnik),

– šifru stana i opis stana,

– visinu naknade i način plaća­nja,

– vrstu troškova koji se plaćaju u svezi s korište­njem
i način plaća­nja,

– podatke o osobama koje će stanovati s korisnikom
stana,

– vrijeme traja­nja korište­nja stana,

– odredbe o održava­nju stana,

– odredbe o uporabi zajedničkih prostorija, zajedničkih
dijelova i uređaja zgrade i zem­ljišta koje služe zgradi,

– odredbe o primopredaji stana i opreme koja se
nalazi u stanu,

– ostale odredbe u skladu s ovim Pravilnikom.

Članak 20.

O primopredaji stana sastav­lja se zapisnik između
korisnika i računopolagača iz članka 13. stavak 2. ovog Pravilnika u nazočnosti
komisije koju će imenovati pomoćnik ministra za materijalne resurse.

Članak 21.

Služba je nadležna obavijestiti sve davate­lje usluga
(npr. električne energije, plina, telefona i sl.) o opromjeni korisnika najduže
u roku od 15 dana od nastupa­nja promjene.

Danom potpisiva­nja zapisnika o primopredaji stana
korisnik stana obvezan je dostaviti Službi dokaz o podmire­nju svih obveza plaća­nja
režijskih troškova za vrijeme korište­nja službenog stana a najkasnije u roku
od 15 dana.

Članak 22.

Korisnik službenog stana obvezuje se da će stan i
opremu koristiti kao dobar domaćin u skladu s namjenom odnosno ugovorom.

Pod održava­njem stana smatra se: održava­nje reda, čistoće,
pravilnog korište­nja aparata i opreme u istom; pravilno korište­nje namještaja,
kućanske, tehničke i zajedničke opreme stana.

VII.
ODGOVORNOST ZA ŠTETU

Članak
23.

Svako
svjesno krše­nje odredbi ovog Pravilnika od strane korisnika odnosno neizvrše­nje
propisanih obveza, podliježe ste­govnoj i materijalnoj odgovornosti istoga.

Članak 24.

Korisnik odgovara po općim propisima za štetu koju on
ili članovi ­nje­govog obite­ljskog domaćinstva prouzroče na opremi, stanu i
zajedničkim dijelovima i uređajima zgrade namjerno ili nepaž­njom.

Članak 25.

Korisnik se oslobađa od odgovornosti ako dokaže da se
gubitak opreme, odnosno šteta na opremi ili stanu dogodila višom silom ili isk­ljučivo
rad­njom treće osobe.

Članak 26.

O nastanku štete korisnik je dužan odmah izvijestiti
vlasnika stana, a zapisnik o procjeni štete u prisutnosti korisnika sačinit će
komisija Službe.

Zapisnik se sastav­lja u tri primjerka od kojih jedan
zadržava korisnik, a dva Služba.

Članak 27.

Korisnik je dužan uspostaviti sta­nje koje je bilo
prije ne­go je šteta nastala.

Ako uspostav­lja­nje prijaš­nje­g sta­nja ne otkla­nja
štetu u potpunosti, korisnik je dužan za ostatak štete dati naknadu u nov­cu u
roku od 15 dana od dana utvrđe­nja štete.

Kada uspostav­lja­nje prijaš­nje­g sta­nja nije moguće
ili kada korisnik ne pristaje dobrovo­ljno uspostaviti sta­nje koje je bilo
prije ne­go je šteta nastala, dužan je naknaditi štetu u roku iz stav­ka 2.
ovog članka.

Članak 28.

Korisnik ne odgovara za promjene do kojih je došlo
redovitom uporabom stana i opreme, odnosno višom silom. U takvim se slučajevima
osigurava zamjena ili popravak nakon zapisnikom utvrđenog sta­nja od strane
nadležne komisije iz stavka 1. članka 28. ovog Pravilnika na teret namjenskih
sredstava iz stavka 2. članka 3. ovog Pravilnika.

Ako se
prilikom primopredaje stana utvrdi da su isti ili oprema oštećeni, odnosno s
takvim promjenama koje nisu rezultat redovitog korište­nja, vlasnik ima pravo
tražiti uspostavu prijaš­nje­g sta­nja ili naknadu štete od zad­nje­g
korisnika.

VIII.
PRESTANAK UGOVORA O KORIŠTENJU SLUŽBENOG STANA

Članak 29.

Vlasnik stana otkazuje ugovor o korište­nju službenog
stana ako se korisnik ili članovi obite­ljskog domaćinstva koriste stanom
suprotno ugovoru, posebice:

– ako korisnik ne plati u ugovorenom roku troškove
vezane za stanova­nje sukladno ugovoru,

– ako korisnik ili članovi obite­ljskog domaćinstva
ometaju druge korisnike zgrada u mirnom korište­nju stana ili poslovnog
prostora,

– ako korisnik ne koristi stan za stanova­nje ili ga
koristi nenamjenski.

Članak 30.

Vlasnik je dužan korisnika stana pisanim putem
opomenuti da u roku od 30 (trideset) dana otkloni razlog za otkaz ugovora o
korište­nju službenog stana.

Vlasnik ima pravo otkazati ugovor i bez opomene, ako
je provedenim očevidom i zapisnikom nadležne komisije Službe za stambene
poslove utvrđeno da je korisnik više od dva puta postupio suprotno ugovoru.

Članak 31.

Vlasnik daje otkaz ugovora iz razloga navedenih u članku
29. ovog Pravilnika u pisanom obliku s obrazlože­njem.

Otkazni rok je 30 (trideset) dana i teče od dana
primitka pisanog otkaza.

Ako korisnik odbije primiti pisani otkaz, otkazni rok
poči­nje teći od dana kada je obavijest o otkazu predana pošti prepo­ručenom poši­ljkom,
odnosno uruče­nja istog putem zapovjednika.

Članak 32.

Vlasnik stana raskinut će ugovor:

– kada je korisnik stambeno zbrinut u istom mjestu
nakon sklapa­nja ugovora,

– kada se utvrdi da je korisniku prestala služba,

– kada je korisniku (dužnosniku) isteklo vrijeme na
koje je imenovan, odnosno djelatniku vrijeme premještaja po potrebi službe,

– kada se utvrdi da je korisnik dao netočne podatke
koji su utjecali na sklapa­nje ugovora,

i pozvati ga na predaju u roku od 30 dana.

Vlasnik stana raskida ugovor u pisanom obliku, s
obrazlože­njem i rokom ise­lje­nja koji ne može biti kraći od 30 (trideset)
dana.

Članak 33.

Korisnik može zatražiti raskid ugovora uz obrazlože­nje,
ali je o tom dužan izvijestiti vlasnika stana najma­nje 30 (trideset) dana
prije ise­lje­nja iz stana.

IX.
PRIJELAZNE I ZAVRŠNE ODREDBE

Članak 34.

Danom stupa­nja na snagu ovog Pravilnika prestaje važiti
Pravilnik o korište­nju i oprema­nju službenih stanova i smještaju u vojne
hotele, klasa: 023-03/01-02/02, urbroj: 512-01-01-19 od 29. svib­nja 2001.

Članak 35.

Ovaj Pravilnik stupa na snagu danom objave u
»Narodnim novinama«.

Klasa: 023-03/03-04/1
Urbroj: 512-01-03-23
Zagreb, 16. lip­nja 2003.

Ministrica
**Že­ljka Antunović**, v. r.

Pravilnik, NN 106/2003-1384